Vabariigi Valitsuse määruse „Regionaalsete kriisikomisjonide moodustamine, nende koosseis, ülesanded ja töökord“ eelnõu 
seletuskirja lisa 


Vabariigi Valitsuse määruse „Regionaalsete kriisikomisjonide moodustamine, nende koosseis, ülesanded ja töökord“ eelnõu 
kooskõlastustabel

	Regionaal- ja Põllumajandusministeerium

	Nr
	Märkuse või ettepaneku sisu
	Arvestatud/mittearvestatud

	1.
	Eelnõu § 2 lõikes 1 sätestatakse regionaalse kriisikomisjoni koosseis. Punkti 13 kohaselt kuulub komisjoni ka tegevuspiirkonna Regionaal- ja Põllumajandusministeeriumi kohaliku omavalitsuse poliitika osakonna esindaja. Juhime tähelepanu, et osakonna nimi on muutunud ja selleks on kohalike omavalitsuste osakond. Sõnastuse ühtlustamise ebavajaliku töökoormuse vähendamise huvides peame Regionaal- ja Põllumajandusministeeriumi puhul õigeks osakonna täpsusega viitamisest loobuda, kuna ministeeriumi sisemise struktuuri muutus eeldaks sellisel juhul Vabariigi Valitsuse määruse muutmist. Palume kasutada laiemat sõnastust nagu teiste riigiasutuste puhul ja sõnastada punkt 13 järgmiselt: 

„13) Regionaal- ja Põllumajandusministeeriumi esindaja;“.
	Arvestatud.
Eelnõu ja seletuskirja on muudetud.

	2.
	Juhime tähelepanu, et eelnõu § 1 lõige 2, mille järgi võib Päästeamet vastutava valitsusasutuse ettepanekul muuta kriisikomisjoni tegevuspiirkonda, erineb seaduses sätestatud loogikast. Kriisiolukorra ja riigikaitse seaduse § 11 lõige 3 sätestab, et komisjonid moodustab ja nende koosseisu kinnitab Vabariigi Valitsus. Regionaal- ja Põllumajandusministeerium pooldab määruse paindliku loogikat ja võimalust muuta dünaamiliselt regionaalsete kriisikomisjonide tegevus- ja vastutuspiirkondi. Samal ajal võib tegevuspiirkonna muutmisega sisuliselt muutuda ka see, millised kohaliku omavalitsuse üksused, millisesse komisjoni kuuluvad ehk „koosseis“, mille kehtestamise õigus on seadusega antud Vabariigi Valitsuse, mitte Päästeameti pädevusse. Soovitame sätte sõnastuse üle vaadata või selgitada seletuskirjas Päästeameti tegevuspiirkonna muutmise piire.
	Arvestatud.
Eelnõu ja seletuskirja on muudetud.

	Justiits- ja Digiministeerium

	Nr
	Märkuse või ettepaneku sisu
	Arvestatud/mittearvestatud

	1.
	Teeme ettepaneku lisada kriisikomisjoni liikmeks ka kohtu esindaja (palume täiendada eelnõu § 2 lg 1 loetelu), kuivõrd kriisikomisjoni on juba kaasatud nii vangla kui ka prokuratuur.
	Mittearvestatud.
KORKSi § 11 lõike 2 kohaselt moodustatakse regionaalsed kriisikomisjonid täidesaatva riigivõimu asutuste ja kohaliku omavalitsuse üksuste vaheliseks koostööks. Võttes arvesse JDMi ettepanekut ning asjaolu, et täidesaatva riigivõimu asutuste esindajatena kuuluvad komisjoni muu hulgas ringkonnaprokuratuuri ja vangla esindajad, on muudetud eelnõu § 2 lõiget 2, kus rõhutatakse ka kohtu esindaja komisjoni töös osalemise olulisust.

	2.
	Palume ka eelnõu seletuskirja sisukokkuvõtet täiendada informatsiooniga halduskoormuse kohta ning selle kasvu korral ülevaatega, mille võrra olemasolevat halduskoormust vähendatakse (hea õigusloome ja normitehnika eeskirja § 41 lg 2 p 3).
	Arvestatud.

